<classify> MWENYEKITI wa Chama cha Waandishi wa Habari Mkoa wa Dodoma CPC, Habel Chidawali ameutaka Mfuko wa Taifa wa Bima ya Afya NHIF kuwaunga wanahabari katika mfumo huo ili wapate bima za matibabu.Aidha amesema pamoja na wao kuwa tayari kusaidia kuhamasisha jamii kujiunga na bima hiyo ipo haja ya mfuko huo kuona namna ya kuwaingiza wanahabari katika mfumo wa matiba kwani wanaamini vigezo wanavyo.Akizungumza katika semina ya wanahabari wa Mkoa wa Dodoma iliyoandaliwa na NHIF juzi, Chodawali alisema wamekuwa wakijitahidi kujiunga na Mfuko huo, lakini mara zote jitihada zao ziligonga mwamba. Alisema waandishi wengi wanafanya kazi kwenye vyombo binafsi na wengi wao ni wale wa kujitegemea.Hata hivyo, Mkurugenzi Mkuu wa NHIF, Bernard Konga pamoja na kusema kwamba atafuatilia suala hilo. Konga alisema nia ya serikali ni kuhakikisha kwamba wananchi wote wanakuwa katika hifadhi ya matibabu.Kutokana na nia hiyo utaratibu wa kutoa huduma kwa kutumia vifurushi vya matibabu unaandaliwa ili kuwezesha wanaojiunga na Mfuko huo kutumia vifurushi wanavyotaka. Kwenye bima kuna namna ya kudesign vifurushi na sasa tunakwenda kuwa na huduma ya vifurushi na Kila mtu atakuwa na hiari ya kujiunga na kifurushi anachoona kinamfaa, alisema.Alisema lengo kuu la mfuko ni kuhakikisha kila Mtanzania anapata huduma za afya bila kikwazo. Konga alisema wananchi wengi bado hawajapata uelewa wa dhana nzima ya bima ya afya.Pia alisema wataendelea kuimarisha mahusiano na watoa huduma. Alisema lengo la mafunzo hayo ni kuwezesha wanahabari kuzifahamu shughuli za mfuko. Alisema kama wanahabari watakuwa na uelewa mpana juu ya mfuko huo wataweza kuusemea.Tunataka kuwa na namna bora ya kuwafikia wananchi wengi zaidi, wengi hawajapata uelewa, tunataka wapate elimu waelewe na wajiunge na mfuko, alisema. Alisema wakati mfuko huo ukianzishwa ulilenga zaidi wafanyakazi, lakini sasa kila kundi lina haki ya kujiunga.Alisema hilo limefungua mlango mpana kwa wananchi kujiunga bila kujali ni mkulima, mjasiriamali au mtoto.Alisema watoto chini ya miaka 18 watalipia sh 50,400 kwa mwaka. Kwa upande wake, Meneja wa NHIF Mkoa wa Dodoma, Fidelis Shauritanga alisema asilimia 33 ya Watanzania wamejiunga na NHIF na Mfuko wa Afya ya Jamii CHF. Alisema elimu zaidi inahitajika ili watu wengi zaidi wajiunge na mfuko huo.  <topic>: kitaifa 